Ego Christianus dictus Muners filius Guidonis dicti Muner notum facio universis quod cum ego tam nomine meo quam nomine Aymegarde uxoris mee et Guillelmi liberi nostri ad vitam nostram vel alterius nostrum qui superstex fuerit, accensavimus seu albergavimus modis inferius adnotandis a religiosis viris abbate et conventu Miratorii Cist[…] Ordinis quoddam molendinum cum batentorio eidem molendino annexo et quodam orto retro ipsum molendinum sito sitis subtus vineam ipsorum religiosorum dictam vineam de Gysiaco. Ita videlicet quod quicumque nostrum predicta tenuerit, tenetur redere et solvere dictis religiosis libere et fideliter duas partes eminarum dicti molendini, et pro farnagio ipsius molendini tenetur reddere aput Miratorium in capite quadragesime eisdem religiosis unum quartallum frumenti, et pro dicto orto unam libram cere ad festum sancti Martini hyemalis. Item quod ego ad vinetum reduxi cum propriis meis sumptis vineam dictam de Stagno sitam subtus vineam dictam de Miratorio in territorio ipsorum religiosorum in qua vinea ipsi percipiunt decimam. Post obitum omnium nostrum dicti religiosi percipient terciam partem fructuum dicte vinee liberam pacificam et quietam et dictum molendinum, batentorum et ortus ad ipsos similiter libere revertetur. Sciendum etiam est quod ego vel quicumque nostrum trium superstex extiterit, debemus mantinere ipsum molendinum et batentorium, cuius batentorii medietatem dictis religiosis tenemur reddere et solvere in statu in quo ipsum accipimus vel in meliorum cum sumptibus nostris propriis sub expressa obligatione omnium bonorum nostrorum, hoc excepto quod ipsi tenentur nobis ad quadragintam tam molarum quam lignorum ad molendinum et batentorium in loco congruo si necesse fuerit reparanda et mantinenda, et nos tenemur ad omnia alia sive ferramenta fuerint sive quecumque alia fuerint universi. Confiteor et pro tempore receptionis me dictum molendinum et batentorium recipere congrua et munita, prout est in edificiis molis ferramentis et utensilibus ad hec congruis universis. Confiteor etiam me esse hominem legitimum et immediatum dicte domus de Miratorio et meum liberum et uxorem. Ut autem hec omnia firmiorem habeant fiduciam, et statum cum obligationem omnium bonorum meorum mobilium et immobilium, presencium et futurorum, necnon et uxoris et liberi mei predicti interpono proprium juramentum. In quorum omnium robur et testimonium sigilla discretorum domni Jocerandi curati mei de Digniaco, magistri Aymonis curati de Menay, domni Petri curati de Loysiaco in Montana, rogavi presentibus apponi. Nos autem Jocerandus, Aymo et Petrus curati predicti, ad instandam predicti Christiani sigilla nostra duximus pressentibus apponenda. Datum et actum anno Domini Mo CCo septuagesimo octavo die martis infra octaba apostolorum Philippi et Jacobi.